CELEX: 
Language: sk
Date: 2022-07-14 00:00:00
Title: DELEGOVANÉ NARIADENIE KOMISIE (EÚ) / ktorým sa mení nariadenie Európskeho parlamentu a Rady (EÚ) č. 1315/2013, pokiaľ ide o orientačné mapy transeurópskej dopravnej siete

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Príloha III k nariadeniu (EÚ) č. 1315/2013 o usmerneniach Únie pre rozvoj transeurópskej dopravnej siete (TEN-T) a o zrušení rozhodnutia č. 661/2010/EÚ (ďalej len „nariadenie“) obsahuje orientačné mapy TEN-T pre niektoré susedné krajiny, s ktorými má Únia úzku spoluprácu v otázkach dopravy.
            
            
               V nariadení sa stanovuje možnosť prijímať delegované akty, ktorými by sa upravili alebo zahrnuli tieto orientačné mapy na základe dohôd na vysokej úrovni o sieťach dopravnej infraštruktúry medzi Úniou a dotknutými susednými krajinami (článok 49 ods. 6). 
            
            
               Takáto dohoda na vysokej úrovni medzi Úniou a Ukrajinou bola podpísaná 29. júna 2022. 
            
            
               Cieľom je umožniť Únii lepšie zacieliť spoluprácu s Ukrajinou.
            
            
               2.KONZULTÁCIE PRED PRIJATÍM AKTU
            
            
               Komisia sa 8. apríla 2022 poradila s expertmi príslušných orgánov členských štátov. Členské štáty jednomyseľne podporili navrhované zmeny máp. Niekoľko členských štátov poďakovalo Komisii za preukázanú podporu Ukrajine.
            
            
               3.PRÁVNE PRVKY DELEGOVANÉHO AKTU
            
            
               Delegovaným aktom sa upravujú orientačné mapy tretích krajín uvedené v prílohe III k nariadeniu v znení posledných zmien. Stane sa tak v nadväznosti na žiadosť Ukrajiny o lepšie zosúladenie existujúcich máp s rozvojom infraštruktúry v krajine.
            
            
               DELEGOVANÉ NARIADENIE KOMISIE (EÚ) …/…
            
            
               z 14. 7. 2022
            
            
               ktorým sa mení nariadenie Európskeho parlamentu a Rady (EÚ) č. 1315/2013, pokiaľ ide o orientačné mapy transeurópskej dopravnej siete 
               
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 1315/2013 z 11. decembra 2013 o usmerneniach Únie pre rozvoj transeurópskej dopravnej siete a o zrušení rozhodnutia č. 661/2010/EÚ
                  1
               , a najmä na jeho článok 49 ods. 6,
            
            
               keďže:
            
            
               (1)Nariadením (EÚ) č. 1315/2013 sa stanovuje možnosť upraviť orientačné mapy transeurópskej dopravnej siete (TEN-T) konkrétnych susedných krajín alebo doplniť nové mapy na základe dohôd na vysokej úrovni o sieťach dopravnej infraštruktúry medzi Úniou a dotknutými susednými krajinami.
            
         
         
            
               (2)Únia a Ukrajina podpísali 29. júna 2022 dohodu na vysokej úrovni uvedenú v nariadení (EÚ) č. 1315/2013. Dohoda o zmenách orientačných máp TEN-T sa týka železničných tratí, ciest a začlenenia vnútrozemských vodných ciest. Účelom zmien orientačných máp je umožniť Únii lepšie zacieliť spoluprácu s Ukrajinou.
            
            
               (3)Nariadenie (EÚ) č. 1315/2013 by sa preto malo zodpovedajúcim spôsobom zmeniť,
            
            
            
               PRIJALA TOTO NARIADENIE:
            
            
               Článok 1
            
            
               Príloha III k nariadeniu (EÚ) č. 1315/2013 sa mení v súlade s prílohou k tomuto nariadeniu.
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 14. 7. 2022
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        Ú. v. EÚ L 348, 20.12.2013, s. 1.
               
            
      
    ---documentbreak--- 
      
         
         
            
               PRÍLOHA
            
            
               Príloha III sa mení takto:
            
            
               1.Mapy 16.7 a 16.8 sa nahrádzajú takto: 
            
            
               
                  
            
            
               
                  
            
            
            
               2.Dopĺňa sa táto mapa 16.9: